Vedtekter for kommunalt foreldreutvalg (KFU) i Øyer kommune.

1. FORMÅL

KFU skal være et samordnende og koordinerende organ for foreldrerådene ved alle grunnskolene i kommunen og har som formål å fremme gode skoler, gjennom godt samarbeid mellom foreldrene, skolen, skoleadministrasjonen og politisk beslutningsorgan i kommunen.

KFU skal bistå og styrke FAU arbeidet ved de ulike skolene og legge til rette for økt foreldreengasjement. KFU samarbeider med skolene om storforeldremøte og gir felles innspill til kommunen i skolepolitiske saker.

1. ORGANISERING

Utvalget består av FAU leder, nestleder og en valgt representant fra FAU fra hver skole. KFU velger leder og nestleder på første møtet om høsten. Skolene er ansvarlig for å stille med sekretær. KFU har et konstituerende møte i medio oktober. Eksisterende KFU sitter til nytt KFU er på plass. Leder og nestleder i sittende KFU deltar på første møtet om høsten for å sikre kontinuitet.

1. MØTEORDNINGER

KFU har 2-3 faste møter om året. Leder kaller inn til flere møter ved behov. Møteplan for året blir satt opp på første møtet om høsten. Innkalling skjer med to ukers varsel. Saksliste med dokumenter følger innkalling.

1. SAKER

Saker som tas opp avgjøres med simpelt flertall. Ved stemmelikhet har lederen i utvalget dobbeltstemme. Ved vedtektsendringer har hver skole en stemme.

1. REFERAT

Utvalget sender referat fra møtene til kommuneadministrasjonen, skoleledelsen og FAU ved skolene. Referatene blir lagt ut på kommunens hjemmeside og sammen med FAU sine referat på skolens hjemmeside.

1. SAMARBEID MED SKOLEADMINISTRASJONEN OG SKOLEFAGLIG ANSVARLIG

Samarbeid med skoleadministrasjonen og skolefaglig ansvarlig skal skje gjennom invitasjon fra KFU.

19. mai 2014